**ROMÂNIA**

**JUDEȚUL NEAMȚ**

**COMUNA ION CREANGĂ**

**PRIMAR**

**DISPOZIȚIE**

**Nr. 5 din 16.01.2025**

**privind aprobarea Planului anual de acțiuni/ lucrări de interes local pe baza căruia beneficiarii de ajutor de incluziune vor efectua orele de muncă prevăzute de Legea nr. 196/2016 privind venitul minim de incluziune în anul 2025**

Analizând temeiurile juridice:

-art.15 alin.(2), art. 120 alin. (1) și art. 121 alin.(1) și alin. (2) și art. 136 alin.(4) din Constituția României, republicată,

-art. 61 alin. (1) din Legea 196/2016 privind venitul minim de incluziune, cu modificările și completările ulterioare,

-art. 14 alin. (2) din Hotărârea Guvernului nr. 1.154/2022 pentru aprobarea Normelor Metodologice de aplicare a prevederilor Legii nr. 196/2016, privind venitul minim de incluziune, cu modificările și completările ulterioare;

Ținând seama de prevederile:

-H.C.L nr. 2/2018 privind aprobarea Regulamentului de organizare si functionare al Compartimentului de Asistenta sociala ,

- H.C.L nr.142 din 20.11.2023 pentru aprobarea reorganizarii aparatului de specialitate al primarului comunei Ion Creanga incepand cu 01.11.2023 precum si pentru aprobarea statului de functii si a organigramei in conformitate cu Legea nr. 296/2023 privind unele masuri fiscal bugetare pentru asigurarea sustenabilitatii financiare al României pe termen lung,

Luând act de :

-Referatul nr.379 din 15.01.2025, întocmit de compartimentul de asistență socială;

În temeiul prevederilor art. 196 alin. (1) lit. ,,b“ din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

**Primarul comunei Ion Creangă, județul Neamț:**

**DISPUNE :**

**Art.1.** Se aproba **Planul anual de acțiuni/ lucrări de interes local pentru anul 2025** pe baza căruia beneficiarii de ajutor de incluziune vor efectua orele de mună, conform Anexei la prezenta dispoziție.

**Art. 2 alin. (1) Persoanele apte de muncă din familiile beneficiare de ajutor de incluziune** au obligația de a efectua acțiunile și lucrările de interes local în funcție de numărul de ore calculate proportional cu cuantumul sumei acordate ca ajutor de incluziune, cu un tarif orar corespunzător salariului de bază minim brut pe țară garantat în plată, raportat la durata medie lunară a timpului de muncă.

**Alin. (2) Norma de muncă pe zi este de 8 ore.**

**Art.3.** Planul anual de acțiuni/ lucrări de interes local pentru luna în curs, lista beneficiarilor de venit minim de incluziune, lista persoanelor care urmează să efectueze activități sau lucrări de interes local, precum și situația activităților/ lucrărilor efectuate în luna anterioară, se afișează lunar, la sediul primăriei.

**Art.4.** Evidența efectuării orelor de muncă, convocarea la muncă și supravegherea muncii, va fi realizată de către Șef SVSU- Huci Constantin- Cristian.

**Art.5.** Instructajul privind normele de tehnică a securității muncii pentru persoanele beneficiare de ajutor minim de incluziune, care prestează acțiuni și lucrări de interes local va fi efectuat de responsabilul locului de munca.

**Art.6.** Cu ducerea la îndeplinire a prezentei se desemnează doamna Irina- Elena Patrașcu, consilier compartiment asistență socială și Șef SVSU- Huci Constantin- Cristian.

**Art. 7.** Secretarul general UAT va comunica prezenta instituțiilor, autorităților și persoanelor interesate.

PRIMAR Avizat ptr. Legalitate

Dumitru-Dorin TABACARIU SECRETAR GENERAL UAT

Mihaela NIȚĂ

ANEXĂ la dispoziția nr. 5 din 16.01.2025

**PLANUL ANUAL DE ACȚIUNI/ LUCRĂRI DE INTERES LOCAL pentru anul 2025**

|  |  |  |  |  |  |
| --- | --- | --- | --- | --- | --- |
| Nr.  Crt. | Obiectiv specific | Acțiuni și măsuri | Termen de realizare | Resurse umane | Responsabil obiectiv |
| 1. | Curățirea și întreținerea în sezonul rece a căilor de acces principale și adiacente situate pe domeniul public și privat. | 1.Lucrări specifice perioadei de iarnă (deszăpezit, cărat zăpada, împrăștierea materialelor antiderapante, curățat alee pietonală);  2.Curățirea, întreținerea și salubrizarea spațiilor publice de deșeuri aruncate sau depozitate accidental în toate zonele comunei Ion Creangă;  3.Efectuarea curățeniei în căminele culturale, întreținere sala de festivități și biblioteca. | Ianuarie 2025-  Aprilie 2025  Permanent | Persoanele apte de muncă din familiile beneficiare ale Legii nr. 196/2016 privind venitul minim de incluziune | Șef SVSU- Huci Constantin- Cristian |
| 2. | Lucrări de întreținere și salubrizare a zonelor verzi și a căilor de acces de pe raza comunei. | 1.Asigurarea curățeniei pe spațiile verzi, măturat, transport gunoi, decolmatat canale, poduri, podețe, șanțuri, efectuare de curățenie parcuri, zone verzi, adunat uscături, în toate satele componente ale comunei.  2.Ecologizarea pâraielor de pe teritoriul comunei Ion Creangă, malurile râului Siret, baza sportivă. | Permanent | Persoanele apte de muncă din familiile beneficiare ale Legii nr. 196/2016 privind venitul minim de incluziune | Șef SVSU- Huci Constantin- Cristian |
| 3. | Lucrări de întreținere și reparație a străzilor de pe raza comunei | 1.Decolmatat poduri și podețe.  2.Întreținerea acostamentului și a drumurilor balastate prin lucrări specifice de împrăștierea balastului, îndepărtarea obstacolelor.  3.Lucrări de strângere a deșeurilor de pe marginea drumurilor comunale și județene.  4.Alte acțiuni/ lucrări de interes local. | Permanent | Persoanele apte de muncă din familiile beneficiare ale Legii nr. 196/2016 privind venitul minim de incluziune | Șef SVSU- Huci Constantin- Cristian |
| 4. | Acțiuni ce vizează creșterea calității mediului | 1.Lucrări de toaletare a arborilor de pe domeniul public și privat al comunei.  2.Lucrări de curățare a resturilor vegetale aflate pe marginea drumurilor comunale și județene de pe raza comunei Ion Creangă.  2.Ecologizarea cursurilor de apă de pe raza comunei. | Permanent | Persoanele apte de muncă din familiile beneficiare ale Legii nr. 196/2016 privind venitul minim de incluziune | Șef SVSU- Huci Constantin- Cristian |
| 5. | Acțiuni sau lucrări de interes local aprobate de primar, prestate în cadrul instituțiilor sau serviciilor publice. | Conform dispozițiilor primarului | Permanent | Persoanele apte de muncă din familiile beneficiare ale Legii nr. 196/2016 privind venitul minim de incluziune | Șef SVSU- Huci Constantin- Cristian |

PRIMAR,

Dumitru-Dorin TABACARIU